Keskustelu:Turkistarhaus

message: Artikkeli on nykymuodossaan selvästi turkistarhausvastainen, eikä millekään väitteille tai lukuarvoille (vaikka kuinka todenperäisiä olisivatkin) ole esitetty lähdettä. Merkkasin räikeimmät tapaukset lähdepyynnöin ja poistin selvät NPOV-lauseet. --albval 9. tammikuuta 2008 kello 11.19 (UTC)
Turkiseläimiä (minkkejä pääasiassa) juotetaan nykyään automaattisesti täyttyvillä juomakupeilla ja ketut saavat juomavetensä erityisistä nipoista jotka on liitetty suoraan vesijohtoon. Automaattisia juomakuppeja on ollut käytössä jo ainakin 80-luvulta lähtien ellei jo aikaisemmin. Ja metalliset juomakupit on muutenkin kielletty. Toivottavasti tästä on hyötyä artikkelia muokatessa. --Jaakkosetä 1. elokuuta 2008 kello 10.41 (UTC)
Tuo vegaaniruokavaliojuttu turkistarhaiskujen yhteydessä on lapsellista vegaanien mustamaalausta. Ehdotan sanan poistamista. Vegaaneista suuri osa ei hyväksy turkistarhaiskuja. 130.232.64.230 19. marraskuuta 2008 kello 16.03 (EET)
replies: text: Jep, poistin. --albval (keskustelu) 20. marraskuuta 2008 kello 08.49 (EET)

message: Tarhauksen vastustus - kohta on selvästi turkistarhausmyönteinen. Poistin Norjan tapauksen, joka raportoitiin tässä tapahtuneena tosiasiana, vaikka se on käsittääkseni hyvin hämärä. Eläinaktivistien mukaan turkistarhaaja olisi todistettavasti huijannut 
http://www.oikeuttaelaimille.net/www2/lang-fi/ajankohtaista/tiedotteet/237-absurdejavaitteitanorjalaisistaturkistarhakuvista
sekä http://www.dagbladet.no/a/7949105/. Asian käsittely on tietääkseni kesken, eikä näin kontroversaalissa tilanteessa voi artikkeli perustua pelkkään toisen osapuolen syytteeseen. 
Artikkeliin pitäisi lisätä kohta vuoden 2010 turkistarhaskandaalista.
128.214.20.122 2. maaliskuuta 2010 kello 02.33 (EET)
thread_title:  Norjan geenisotkut 

message: Ammonniakki- ja pohjavesituhot vaatisivat pikaisesti lähteen. Meinasin jo poistaa yleistietoon kuulumattomat väitteet. Gopase+f 2. maaliskuuta 2010 kello 20.40 (EET)
replies: text: Poistin. --albval (keskustelu) 26. maaliskuuta 2010 kello 12.40 (EET)
Tuo väite 22000 työllistetystä on ilman mitään selitystä, selvitystä tai erittelyä täysin hatusta heitetty luku myös alkuperäisessä lähteessä joten mielestäni se pitäisi poistaa. Se, että sattuu löytämään jostain viitteen jonka mukaan kuu on juustoa ei tarkoita, että kuu olisi juustoa. Ja yhtä vähän Wikipedian pitäisi väittää turkistarhauksen työllistävän Suomessa 22000 ihmistä koska se on yksinkertaisesti mahdoton yhtälö. 91.153.126.47 16. kesäkuuta 2010 kello 18.07 (EEST)
thread_title: Lähteettömät pätkät

message: MTT:n selvitys turkistilojen taloudesta ei ole luotettava. Perustelut alla.
1) Selvityksen tekijä Teppo Rekilä on Kannuksen tutkimustila Luova Oy:n osakkeenomistaja ja hallituksen jäsen. Luova Oy:n toimialana on kaupparekisteriotteen mukaan turkiseläinten kasvatus sekä turkisten ja turkiseläinten myynti. Rekilä on siis turkistarhan omistaja. Saman yhtiön hallituksessa istuu myös joukko muita suomalaisia turkistarhaajia ja turkiskasvattajien liiton edustajia. Kyseenalaistaisin vahvasti Rekilän tekemät selvitykset, jotka tukevat hänen omaa bisnestään.
2) Selvityksen mukaan turkistiloja oli Suomessa vuonna 2006 yhteensä 1500 kpl ja ala työllisti tuolloin jopa 22000 henkilöä. Selvityksessä sanotaan, että "tilojen kappalemäärä on laskenut vuodesta 1995 lähtien noin 50 kpl/vuosi". Ala ei siis todennäköisesti työllistä enää vuonna 2010 lähellekään 22000 henkilöä, jos oletetaan että lasku on pysynyt samana. Vaikka selvityksen tiedot pitäisivätkin paikkaansa, ne eivät ole ajantasaisia.
3) Selvityksessä todetaan alan liikevaihdon olevan 200 miljoonaa euroa vuodessa. Yksinkertainen laskutoimitus: 200 MEur jaettuna 22000 henkilölle on 9090 euroa vuodessa eli 757 euroa kuukaudessa. Ja tähän ei ole laskettu mukaan edes kuluja. Jos kulut otetaan huomioon, saadaan toinen laskutoimitus: 200 MEur miinus kulut 150 MEur jaettuna 22000 henkilölle on 2273 euroa vuodessa eli 189 euroa kuukaudessa. Luvut eivät todellakaan täsmää! Palkatonta talkootyötä ei varmaankaan lasketa alan työpaikoiksi?!
4) Selvityksen mukaan turkistiloja oli Suomessa vuonna 2006 noin 1500 kpl, ja ne tarjosivat työpaikkoja yhteensä 22000 kpl. Yhtä turkistilaa kohden oli siis 14 työpaikkaa. Kuitenkin selvityksen sivulla 50 olevasta tuloslaskelmasta selviää, että suomalainen turkistila maksaa henkilöstökuluja keskimäärin 6080 euroa vuodessa. Kysyn että miten 6080 eurolla työllisestään edes yksi ihminen vuodeksi, saatika sitten 14 ihmistä?! Kommentin jätti 91.154.73.116 (keskustelu – muokkaukset) 
replies: text: 1) Wikipedian tarkoitus ei ole määritellä, onko lähde oikeassa, vaan kirjoittaa mitä lähteet sanovat. Jos sinulla on luotettavia lähteitä, jotka kertovat että MTT:n tutkimus ei ole luotettava, niin sitten. Vastaavaa kritiikkiä voi käyttää myös kaikista eläinsuojelu- ym. järjestöjen teksteistä. Neutraaleja selvityksiä, joiden tekijöillä ei ole mitään sidoksia turkistarhauksen puolesta tai vastaan voi tuskin löytää. MTT tuskin kuitenkaan on propagandakoneista pahimpia (jos sitä vertaa vaikkapa Animalian tai turkiseläinkasvattajien liiton tjsp. tuottamaan tietoon.

text: 2) Tämän ajantasaisempaa tutkimustietoa tuskin on olemassa. Artikkeli kertoo molemmat faktat, että selvitys on neljä vuotta vanha ja että tilojen määrä on laskenut vuoteen 2006 asti noin 50 kpl vuodessa. Oletus siitä, että lasku on pysynyt samana on juurikin oletus ja artikkelin muokkaaminen sen perusteella menee uudeksi tutkimukseksi, joka on kiellettyä.

text: 3) Selvityksen mukaan alan turkistulo on 200-300 miljoonaa euroa. Tulo, ei liikevaihto. Sen lisäksi luvussa on selvityksen mukaan laskettuna vain turkiksista saadut tulot, ei tilojen muita tuloja (esim. lihaluujauhon mahdolliset tuotot).

text: 4) Artikkelin antaman lähteen mukaan (jota en ole itse lukenut enkä lisännyt) turkistilat työllistävät yhteensä 7 000 ihmistä, ei 22 000 Siinä 22 tuhannessa ovat mukana myös välilliset työpaikat, kuten artikkelissa lukee. Palkkalaskelmiin en ole tarkemmin perehtynyt, mutta siinä samaisessa sivun 50 taulukossa on myös sarake "Palkkavaatimus" jonka arvo on keskimäärin 27 000 euroa. Lienisivätkö nämä yrittäjien itsensä keskimääräisiä laskennallisia palkkoja. Missään tapauksessa turkistila ei maksa palkkaa välillisten työpaikkojen henkilöille. --albval (keskustelu) 28. maaliskuuta 2010 kello 11.12 (EEST)

text: En kyseenalaistaisi MTT:n luotettavuutta, mutta muitakin lähteitä voi tietysti etsiä. HS:n jutun mukaan (HS - Talous - 19.10.2009, maksullinen linkki) turkistarhaus työllistää suoraan ja välillisesti 20000 suomalaista. --Jisis 28. maaliskuuta 2010 kello 17.34 (EEST)
thread_title:  Lähteiden luotettavuus ja ajantasaisuus 

message: Voisiko artikkeliin lisätä listan tai kartan kunnista joiden alueella tarhataan? –Kommentin jätti 09.240.52.141 (keskustelu)
thread_title:  Lista tarhauskunnista 

message: Lähteiden merkitseminen: Aina kun ilmestyy uusi maa, jossa turkistarhaus on kielletty, se olisi hyvä lähteistää tuoreella ykslöidyllä lähteellä. Järjestöjen sivut ovat harvoin päivättyjä, joten joukossa on jo nyt varmaan aika vanhoja lähteitä. Kiitos. -- Htm (keskustelu) 3. heinäkuuta 2021 kello 07.30 (EEST)
Lähteiden olisi hyvä olla myös suomenkielisisä. Jos joku maa kieltää turkistarhauksen, se yleensä uutisoidaan myös suomenkielisissä viestimissä. Jos lähteet ovat lukijoiden parhaiten ymmärtämällä kieleellä, se lisää luotettavuutta.--Htm (keskustelu) 16. heinäkuuta 2021 kello 16.07 (EEST)
thread_title:  Ohjeita muokkaajille 2021